cyanic-selkie/wikianc huggingface dataset:
চার্লস রাইট
কাউন্টি ক্রিকেট
১৮৯৩ সালে ক্রিকেটের ইতিহাসের চতুর্থ ব্যাটসম্যান হিসেবে বলে হাত ধরার কারণে আউট হন। বলটি তার প্যাডে স্পর্শ করে ও তিনি তা ধরে নিকটস্থ ফিল্ডারের কাছে দিয়েছিলেন।
আন্তর্জাতিক ক্রিকেট
মেরিলেবোন ক্রিকেট ক্লাবের পক্ষেও কয়েকটি খেলায় অংশগ্রহণ ছিল তার। ১৮৯৫-৯৬ মৌসুমে ইংল্যান্ড দলের সদস্যরূপে দক্ষিণ আফ্রিকা গমন করেন। ঐ সফরেই তার আন্তর্জাতিক ক্রিকেট জীবনের সমাপ্তি ঘটে।
সর্বমোট চারবার বিদেশ গমন করার সুযোগ পেয়েছেন তিনি। সবগুলোতেই ইংরেজ দলের নেতৃত্বে ছিলেন লর্ড হক। ১৮৯১ সালে যুক্তরাষ্ট্র ও কানাডা, ১৮৯২-৯৩ মৌসুমে ভারত এবং ১৮৯৪ সালে উত্তর আমেরিকা গমনের পরই দক্ষিণ আফ্রিকা সফর করেন।
ব্যক্তিগত জীবন
গোলাগুলির ঘটনায় তার চোখ ক্ষতিগ্রস্ত হয়। ফলশ্রুতিতে ক্রিকেট খেলা থেকে অবসর গ্রহণ করতে বাধ্য হন। এরপর থেকে দীর্ঘকাল নটিংহ্যামশায়ার ক্রিকেট ক্লাবের সদস্যের দায়িত্ব পালন করেন।
১০ জানুয়ারি, ১৯৩৬ তারিখে ৭৩ বছর বয়সে লিচেস্টারশায়ারের সাক্সেলবি পার্ক এলাকায় চার্লস রাইটের দেহাবসান ঘটে।
লোপামুদ্রা ভট্টাচার্যি
লোপামুদ্রা ভট্টাচার্য (জন্ম ৩১ জানুয়ারি ১৯৬০) ভারতের একজন প্রাক্তন টেস্ট এবং একদিনের আন্তর্জাতিক ক্রিকেটার। তিনি একজন মিডিয়াম পেস বোলার এবং একটি টেস্ট এবং ১৫ টি ওয়ানডে খেলেছেন।
জোড়ি নাম্বার ওয়ান বিভাগে স্ক্রিন পুরস্কার
জোড়ি নাম্বার ওয়ান বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের একটি বার্ষিক পুরস্কার। ২০০১ সালে প্রথমবার এই পুরস্কার প্রদান করা হয়। দর্শকদের পছন্দের উপর ভিত্তি করে শীর্ষ যুগলকে এই পুরস্কার প্রদান করা হয়। শাহরুখ খান ও কাজল কভি খুশি কভি গম... চলচ্চিত্রে অভিনয়ের জন্য প্রথমবার এই পুরস্কারের জন্য বিজয়ী নির্বাচিত হন। অভিনেতাদের মধ্যে শাহরুখ খান সর্বাধিক সাতবার এবং অভিনেত্রীদের মধ্যে কাজল, রানী মুখার্জী, ঐশ্বর্যা রাই বচ্চন ও প্রিয়াঙ্কা চোপড়া সর্বাধিক দুইবার এই পুরস্কার অর্জন করেন।
পেগাহ আনভারিয়ান
পেগাহ আনভারিয়ান, পেগাহ আনভারিয়ান ওয়াটসন নামেও পরিচিত, একজন ইরানি বংশোদ্ভূত মার্কিন ফ্যাশন ডিজাইনার, ফ্যাশন স্টাইলিস্ট, সৃজনশীল পরিচালক, এবং ইন্টেরিয়র ডিজাইনার। ২০০৫ থেকে ২০০৮ সাল পর্যন্ত তার নিজস্ব ফ্যাশন ডিজাইন লেবেল ছিল। তার ডিজাইনের কাজ লস এঞ্জেলেস ফ্যাশন উইক এবং নিউ ইয়র্ক ফ্যাশন উইকে দেখানো হয়েছে। আনভারিয়ান থ্রি ডটস ফ্যাশন লেবেলের ক্রিয়েটিভ ডিরেক্টর হিসেবে কাজ করেছেন, ২০০৯ থেকে।  ২০১৪ থেকে শুরু করে, তিনি প্রোস অ্যান্ড পয়েট্রি ফ্যাশন লেবেলের সৃজনশীল পরিচালক।
গাবুন ভাইপার
গাবুন ভাইপার (বৈজ্ঞানিক নাম: Bitis gabonica) নামে সুপরিচিত এই সাপ বিষধর ভাইপার প্রজাতির অন্তর্ভুক্ত উপ-সাহারান আফ্রিকার রেইন ফরেষ্ট এবং সাভানা (নিস্পাদপ) অঞ্চলে এদের দেখা যায়। এই সাপটি শুধুমাত্র বিটিস (Bitis), বর্গভুক্ত দীর্ঘতম সদস্যই নয়, এরা বিশবের সবচেয়ে ভারী ভাইপারিড প্রজাতির সাপ। এদের সবচেয়ে লম্বা বিষদন্ত (২ ইঞ্চি বা ৫ সেন্টিমিটার পর্যন্ত) দেখা যায় এবং এরা বিষধর সর্পকূলের মধ্যে সর্বোচ্চ পরিমাণে বিষ উৎপাদন করতে পারে। বিটিস  বর্গস্থ দুটি প্রজাতিকে সম্প্রতি শনাক্ত করা গেছে যাদের একটি বর্তমানে আলোচ্য Bitis gabonica।
বর্ণনা
গাবুন ভাইপারের মাথাটি ত্রিভুজাকৃতি হয় এবং ঘাড় ভীষন সরু হয়। ঘাড়টি প্রস্থে প্রায় মাথার এক-তৃতীয়াংশ। নাসিকা ছিদ্রের মাঝে একজোড়া ছোট শিঙ্গের মতো উঁচু অংশ দেখা যায়। এই শিং জোড়া B. g. gabonicaর ক্ষেত্রে ছোট আকৃতির এবং B. g. rhinocerosএর ক্ষেত্রে অনেক বড় হয়। এদের চোখগুলি আকারে বড় এবং এরা চোখ ঘোরাতে পারে, চোখগুলি বাইরের দিকে ঠেলে বের হওয়া ধরনের।
আঁশের বিন্যাস
গাবুন ভাইপারদের চোখের চারপাশে ১৫-২১টি সারকাম অরবিটাল আঁশ থাকে। মাথার উপরে আড়াআড়ি ভাবে ১২-১৬টি ইন্টারঅকুলার আঁশ দেখা যায়। চার-পাঁচটি আঁশের সারি সাব-অকুলার এবং সুপ্রাঅকুলার অঞ্চলকে পৃথক করেছে। সুপ্রালেবিয়াল আঁশের সংখ্যা ১৩ থেকে ১৮টি এবং সাবলেবিয়াল আঁশ ১৬-২২টি থাকে। এদের বিষদন্ত ৫৫মিলিমিটার(২.২ইঞ্চি) পর্যন্ত হয় এবং যে কোনো বিষধর সর্পের মধ্যে সর্ববৃহৎ বিষদন্ত এই প্রজাতিরই দেখা যায়।
দেহের মধ্যভাগে, পৃষ্টদেশে ২৮-৪৬টি আঁশের সারি রয়েছে। দেহের দুই পাশের সারিগুলি ছাড়া সব আঁশের সারিগুলি জাহাজ অথবা নৌকার তলদেশের ন্যায় আকৃতিবিশিষ্ট। পার্শ্বীয় আঁশগুলি খানিকটা তীর্যক। উদরদেশস্থ আঁশের সংখ্যা ১২৪ থেকে ১৪০টি। পুরুষদের ক্ষেত্রে উদর দেশীয় আঁশ ১৩২এর বেশি এবং স্ত্রী সাপেদের ক্ষেত্রে ১৩২টির কম আঁশ দেখা যায়। সাবক্যাডুয়াল আঁশের সংখ্যা ১৭-৩৩ জোড়া। পুরুষদের ক্ষেত্রে ২৫ জোড়ার কম হয় না আবার স্ত্রীদের ক্ষেত্রে ২৩ জোড়ার বেশি হয় না। পায়ুপথের উপর আঁশ একটি হয়।
বর্ন
গাবুন ভাইপারদের বর্ন বিন্যাস বিবর্ন অথবা ঈষৎ হলদে চতুর্ভূজের ন্যায় ছোপ দ্বারা গঠিত। এই চতুর্ভূজের মত আকৃতির ছোপ অথবা দাগগুলি পিঠের মধ্যস্থল থেকে নিচের দিকে নেমে এসেছে। দাগগুলির ফাঁকে ফাঁকে কালচে, হলুদ প্রান্তযুক্ত বালিঘড়ির মত ছোপ দেখা যায়। দেহের দুই পবার্শদেশে হরিদ্রাভ-বাদামী অথবা বাদামী বর্নের রম্বস আকৃতির দাগ রয়েছে সারিবদ্ধ ভাবে যাদের মধ্যভাগে হালকা উল্লম্ব দাগ রয়েছে। এদের উদরদেশের ব্ররন ফ্যাকাশে হলুদ এবং কালো অথবা বাদামী ছিট ছিট দাগ অবিন্যস্ত ভাবে ছড়িয়ে রয়েছে। মাথা সাদা অথবা ঈষৎ হলদেটে বর্নের এবং মাথার মধ্যভাগ বরাবর একটি সূক্ষ্ম কালো রেখা দেখা যায়। মাথার পশ্চাতভাগের দুই পাশে কালো ছোপ এবং প্রত্যেক চোখের নিচে এবং পিছনে কালচে নীল অথবা কালো ত্রিভুজাকৃতি দাগ দেখা যায়। চোখের মনি ক্রীমবর্নের, হলুদ-সাদা, কমলা অথবা রূপালী রঙের হয়।
সাধারণ নাম
এই সাপের সাধারণ নামগুলি হল গাবুন ভাইপার, বাটারফ্লাই অ্যাডার,  ফরেস্ট পাফ অ্যাডার, হুইস্পার, সোয়াম্পজ্যাক, গাবুন অ্যাডার  এবং গাবন ভাইপার।
গাবুন নামটি আসলে পর্তুগীজদের (Portuguese) দেওয়া। Gabon (Gabão) কথাটি গাবনএ যে নদী মোহনায় Libreville শহরটি গড়ে উঠেছে সেই নদী মোহনাকে নির্দেশ করে। এই জায়গাটি সমুদ্রের একটি শাখার উভয় তীরস্থ সরু একফালি ভূখণ্ড। ১৯০৯ সালে,ফ্রেঞ্চ কঙ্গোর উত্তরাংশ এবং নিরক্ষরেখার দক্ষিণ অংশে যে জায়গাটি আতলান্তিক মহাসাগর এবং ১২°E লঙ্গিটিউড এর মধ্যে অবস্থিত ছিল, সেই অঞ্চল্টিকে গাবুন বলা হত।
ভৌগোলিক সীমা
Bitis gabonica প্রজাতির সাপকে দেখা যায় গিনি,ঘানা,টোগো,নাইজেরিয়া,ক্যামেরুন, ইক্যুয়এটরিয়াল গিনি, গাবন, রিপাবলিক অফ কঙ্গো,ডি আর কঙ্গো, নর্দান অ্যাংগোলা, মধ্য আফ্রিকান রিপাবলিক, উত্তর সুদান,উগান্ডা, কেনিয়া, পূর্ব তানজানিয়া, জাম্বিয়া, মালয়, পূর্ব জিম্বাবোয়ে, মোজাম্বিক এবং দক্ষিণ আফ্রিকার উত্তর পূর্ব কাওয়াজুলু-নাটাল প্রভিন্স এ। Mallow এবং অন্যান্যরা(২০০৩) Bitis gabonicaর প্রাপ্তিস্থল হিসাবে সিয়েরা লিওন এবং পশ্চিম আফ্রিকার লেবিয়া তে নথিভুক্ত করেছেন। এই প্রজাতির সাপের আদর্শ বাসভূমি হল আফ্রিকার গাবন।
বাসভূমি
গাবুন ভাইপারকে সাধারণত দেখা যায় রেইন ফরেস্ট এবং পবার্শবর্তী জঙ্গলে, প্রধানত নিম্ন উচ্চতা বিশিষ্ট অঞ্চলে । মাঝে মধ্যে ১৫০০ মিটার উচ্চতায়ও এদের দেখা যায়। Spawls এবং অন্যান্যরা (২০০৪) উল্লেখ করেছেন যে সর্বাধিক ২১০০ মিটার উচ্চতা পর্যন্ত এই প্রজাতির সাপের দেখা পাওয়া যায়। ব্রডলে এবং কক এর মতানুসারে(১৯৭৫), সাধারণত এদের নিকটাত্মীয় B. arietans এর বাসভূুমির অনুরূপ পরিবেশে এদের দেখা পাওয়া যায়।B. arietans এই প্রজাতির সাপেদের দেখা মেলে অধিকতর খোলামেলা পরিবেশে।
তানজানিয়াতে এই প্রজাতির সাপেদের দেখা পাওয়া যায় ঘন ঝোপঝাড়ে, কাজু বাদাম চাষের বাগানে এবং ঝোপঝাড়যুক্ত কৃষিজমিতে। উগান্ডাতে গাবুন ভাইপারের দেখা মেলে জঙ্গলে এবং জঙ্গলের পবার্শবর্তী তৃনভূমিতে, পতিত অবস্থা থেকে পুনরুদ্ধার করা জঙ্গলে, পশ্চিম আফ্রিকার কোকো চাষের জমিতে এবং পূর্ব আফ্রিকার কফি চাষের বাগানে এরা বসবাস করে। জাম্বিয়ার চিরহরিৎ বৃক্ষের জঙ্গলে গাবুন ভাইপারের খোঁজ মেলে। জিম্বাবোয়ের পূর্বভাগে শুধুমাত্র উচ্চ বৃষ্টিপাতযুক্ত অঞ্চলের জঙ্গলের খাড়া উতরাই অথবা ঢালে এদের দেখা পাওয়া যায়। সাধারণত জলাভূমিতে এবং স্থির ও চলমান জলে এদের দেখা যায়। জঙ্গলের আশেপাশের কৃষিজমিতে এবং রাতের বেলায় জঙ্গলের অথবা পবার্শবর্তী অঞ্চলের রাস্তায় এদের প্রয়শই দেখা যায়।
আচরণ
গাবুন ভাইপাররা মূলতঃ নিশাচর। এরা খুব ধীরগতি সম্পন্ন, কম নড়াচড়াযুক্ত শান্ত স্বভাবের সাপ হিসাবে সুপরিচিত। এরা সাধারণত লুকিয়ে থেকে শিকার ধরে এবং উপযুক্ত শিকার কখন এসে হাজির হয়, সেই অপেক্ষায় দীর্ঘসময় ধরে নিথর নিশ্চল হয়ে পড়ে থাকে। পক্ষান্তরে এই প্রজাতির সাপ সক্রিয়ভাবে দ্রুত শিকার ধরে এবং প্রধানত রাতের প্রথম ৬ ঘণ্টার মধ্যে এদের শিকারপর্ব সম্পন্ন হয়। ঘানার কুমাসিতে জঙ্গল থেকে মোটামুটি ৫০০মিটারের মধ্যে অবস্থিত ফাঁকা অঞ্চলে যেখানে কিছু আস্তাবল রয়েছে, সেখানে নিয়মিত ভাবে এদের মারা হয় বলে জানা গেছে। এই ঘটনা প্রমাণ করে যে জঙ্গলের পবার্শবর্তী তৃনভূমিতে এরা নিয়মিত ইঁদুর শিকার করে। গাবুন ভাইপার সাধারণত খুবই সহিষ্ণু এবং শান্ত প্রকৃতির সাপ, এমনকি যখন এদের নাড়াচাড়া করা হয়। তখন কদাচিৎ কামড় দিতে অথবা হিস শব্দ করতে দেখা যায়। গাবুন ভাইপারের এই সহিষ্ণু স্বভাব অধিকাংশ ভাইপারের মধ্যে দেখা যায় না। যাইহোক, এই প্রজাতির কোনো কোনো বদমেজাজী সাপের ক্ষেত্রে কামড় দেওয়ার ঘটনা ঘটে।
গাবুন ভাইপারদের গমন প্রধানত সরলরৈখিক-উদরদেশীয় আঁশগুলির সাহায্যে আলস্যপরায়ন মন্থর এদের চলন। সচকিত হলে এদের চলন প্রনালীর বদল হতে পারে। সেক্ষেত্রে দুই পাশে দেহ মুচড়ে চলতে পারে এরা, তবে সেটা সামান্য দূরত্ব পর্যন্ত। ১৯৩৩ সালে Ditmars এমনকি একথাও বন্ননা করেছেন যে গাবুন ভাইপার আঁকাবাকা ভাবে চলনেও সক্ষম।
ভয় দেখানো হলে অথবা ভয় পেলে সশব্দে হিস হিস আওয়াজ করে সতর্কবানী হিসাবে। এক স্থায়ীছন্দে এরা এই হিস হিস আওয়াজ করে চলে এবং প্রতিবার শ্বাসবায়ু নির্গত হওয়ার পর মৃদুভাবে মাথা নাড়ায় একপাশ থেকে অন্যপাশে।  তদসত্তবেও এরা ছোবল প্রবন নয় এবং প্রবল্ভাবে উত্ত্যক্ত না করা হলে ছোবল দেওয়ার অনীহা প্রকাশ পায়। তবে মনে রাখতে হবে যে এরা পৃথিবীর সর্বাপেক্ষা দ্রুতবেগে ছোবল দেওয়া বা আঘাত হানা সাপেদের মধ্যে অন্যতম। সেই কারণে এদের নিয়ে নাড়াচাড়া করার সময় সচেতন এবং সাবধান থাকা প্রয়োজন।
গাবুন ভাইপারের এই স্বাভাবিক অনাগ্রাসী অথবা অনাক্রমনাত্বক স্বভাবয়ের অসংখ্য বর্ণনা রয়েছে। ১৯৬১ সালে Sweeney লিখেছিলেন, "এরা এতই শান্ত প্রকৃতির যে এদের যেকোনো নির্বিষ সাপের মত নিশ্চিন্ত মনে যেরকম খুশি নাড়াচাড়া করা যায়", যদিও এটি সম্পূর্ণ্রুপেই নিষেধ করা হয়ে থাকে। Laneএ Ionides ১৯৬৩ সালে ব্যাখ্যা করেছিলেন যে গাবুন ভাইপারকে ধরার সময় তিনি সর্বপ্রথমে গাবুন ভাইপারটিকে মাথার উপর দিক দিয়ে টং(tong) অথবা ক্যাঁচার এর সাহায্যে আলতো করে স্পর্শ করে তার প্রতিক্রিয়া পর্যবেক্ষণ করবেন, যদি বদমেজাজ অথবা রাগের কোনো বহিপ্রকাশ না দেখা যায়, তবে উনি টং অথবা ক্যাঁচার সরিয়ে রেখে এক হাত দিয়ে সাপটির ঘাড় শক্ত করে মুঠোর মধ্যে নেবেন এবং অন্য হাত দিয়ে শরীরের অন্য অংশ ধরে রাখবেন এবং এইভাবে সাপটিকে সাপ রাখার বাক্সের ভিতর ভরবেন। তিনি জানিয়েছেন যে এইভাবে ধরলে সাপটি সংগ্রাম করার ন্যুন্যতম সুযোগটুকুও পাবে না।
প্যারি (১৯৭৫) বর্ণনা করেছেন কীভাবে এই সর্প প্রজাতি অন্যান্য সাপেদের অপেক্ষা অধিকতর বিস্তৃত সীমানা অবধি চোখ ঘোরাতে পারে। আনুভূমিক অবস্থানে এরা ৪৫° অবধি চোখ ঘোরাতে পারে যদি মাথাকে উপর থেকে নিচ অবধি ঘোরায়। যদি মাথা ৩৬০° অবধি ঘোরাতে সক্ষম হয়, তবে ঘূর্ননের দিক অনুসারে একটি চোখ উপরের দিকে এবং একটি নিচের দিকে হেলে যায়। দুটি চোখই তাদের মধ্যবর্তী অক্ষের উপর একটি নির্দিষ্ট অবস্থানে যুক্ত থাকায় এরা একইসাথে এক চোখ দিয়ে সামনে এবং অপর চোখ দিয়ে পিছনে দেখতে পারে। স্বাভাবিক ভাবে চোখ দুটি ঝাঁকুনি সহকারে দ্রুত সামনে পিছনে করতে পারে। ঘুমানোর সময় এদের চোখ স্থির থাকে;চোখের কোনো রকম নড়াচড়া লক্ষ্য করা যায় না এবং চোখের তারাগুলি ভীষনভাবে সঙ্কুচিত হয়ে থাকে, আবার জেগে ওঠার সাথে সাথেই চোখের নড়াচড়া শুরু হয়ে যায়।
খাদ্য গ্রহণ
গাবুন ভাইপারদের বিশাল এবং ভারী দেহের কারণে, পূর্নবয়স্করা অনায়াসেই সম্পূর্ণ বৃদ্ধিপ্রাপ্ত খরগোস অথবা এই জাতীয় গোটা শিকারকেই খেয়ে ফেলে। শিকার হাজির হলে, এরা অতি ক্ষিপ্রতার সাথে যে কোনো কৌনিক অবস্থান থেকেই ছোবল দেয়। শিকারকে আঘাত হানার পর এরা এদের বিশাল মাপের বিষদন্ত দিয়ে কামড়ে ঝুলে থাকে। শিকারকে চলে বেড়াতে দেয় না অথবা শিকারের মৃত্যুর জন্য এরা অপেক্ষা করে থাকে না। গাবুন ভাইপারদের এই আচরণ অন্যান্য ভাইপার প্রজাতির সাপেদের চেয়ে সম্পূর্ণ ভিন্ন। এই প্রজাতির সাপেরা নানাবিধ প্রকারের পাখী এবং স্তন্যপায়ী প্রাণী যেমন-ঘুঘু, বিভিন্ন প্রকার তীক্ষনদন্ত প্রাণী, ছোট এবং বড় ইঁদুর, খরগোস ইত্যাদি খায়। এদের শিকার তালিকায় অস্বাভাবিক কিছু সঙ্গযোজনের নথিপ্রমাণও রয়েছে যেমন- বৃক্ষবাসী বাঁদর, ব্রাস-টেইলড পরক্যুপাইন (brush-tailed porcupine) (Atherurus) এবং এমনকি ছোট র‍য়েল অ্যান্টিলোপ (royal antelope)(Neotragus) পর্যন্ত।
প্রজনন
চূড়ান্ত যৌনকর্ম চলাকালীন পুরুষ গাবুন ভাইপার একে অন্যের সাথে সংঘর্ষে লিপ্ত হয়। এই সংঘর্ষ শুরু হয় যখন একটি পুরুষ সাপ অপর একটি পুরুষ সাপের পিঠে তার চিবুক ঘসতে থাকে। দ্বিতীয় পুরুষটি তখন তার মাথা যথাসম্ভব উঁচুতে তুলে ধরে এবং তারপর প্রথম সাপটিও নিজের মাথা উঁচু করতে থাকে। দুজনেই এইরকম করায়,তাদের জলা অথবা ঘাড় পরস্পরের সাথে জড়িয়ে যায়। দুজনের মাথায় যখন একই উচ্চতায় পৌঁছায়, তারা একে অপরের দিকে ঘোরে এবং একে অন্যকে ঠেলতে থাকে। এই সময় তারা ঘনঘন অবস্থান পরিবর্তন করায় তাদের দেহও পরস্পরের সাথে জড়িয়ে যায়। সংঘর্ষ চলাকালীন এরা পারিপবার্শিক সব বিষয়ে বিস্মৃত হয়ে যায় এবং এমনকি কোনোখান থেকে নিচে পড়ে গেলে অথবা জলে পড়ে গেলেও লড়াই চালিয়ে যায়। মাঝেমধ্যে লড়াইের তীব্রতা এমনই বৃদ্ধি পায় যে তারা পরস্পরকে এত শক্তভাবে পেঁচিয়ে এবং চেপে ধরে যার ফলে অত্যধিক চাপে তাদের আঁশগুলি খাড়া হয়ে দাঁড়িয়ে যায়। এমতবস্থায় এদের একে অপরকে মুখ বন্ধ করে ছোবল মারতে দেখা যায়। অনেকসময় প্রতিদ্বন্দ্বীরা লড়াই করতে করতে ক্লান্ত হয়ে পড়ে এবং সহমত হয়ে লড়াই বন্ধ করে। খনিক বিশ্রাম নিয়ে আবার শুরু হয় সংঘর্ষ। পরিশেষে, একটি সাপ ২০-৩০সেন্টিমিটার মাথা তুলে অন্যটির মাথা মাটিতে ঠেসে ধরলে বিবাদের নিষ্পত্তি এবং লড়াইয়ের সমাপ্তি। বন্দী অবস্থায় এই জাতীয় লড়াই সপ্তাহে চার থেকে পাঁচ বার অবধি ঘটতে পারে যতক্ষন না পর্যন্ত মিলনেচ্ছা প্রকাশ এবং যৌনসঙ্গম এর কাল সাঙ্গ হয়।
গ্ররভধারন কাল প্রায় ৭মাস চলে যা থেকে বোঝা যায় যে প্রজনন চক্র চলে দুই থেকে তিন বছর। এমনকি এই প্রজনন কাল ৫বছর পর্যন্ত বিস্তৃত হওয়া সম্ভব। সাধারণতঃ এরা বাচ্চার জন্ম দেয় গরমকালের শেষ ভাগে। B. g. gabonica ৮ থেকে ৪৩টি প্রাণবন্ত বাচ্চার জন্ম দেয়, অপরদিকে B. g. rhinoceros ৬০টি পর্যন্ত বাচ্চার জন্ম দিতে পারে। যাইহোক, নবজাত সর্পশিশুর সংখ্যা কদাচিৎ ২৪ অতিক্রম করে। নবজাতকগুলি ২৫-৩২ সেন্টিমিটার দৈর্ঘ্যবিশিষ্ট এবং ২৫ থেকে ৪৫ গ্রাম ওজন সম্পন্ন হয়।
বিষ
গাবুন ভাইপার প্রজাতির সাপের কামড়ানোর ঘটনা খুবই কদাচিৎ ঘটে কারণ এরা অতিমাত্রায় সহনশীল এবং এদের মধ্যে আক্রমণাত্বক ভাবের প্রবণতা ভীষনরকম কম। গাবুন ভাইপার এর কামড়ানোর ঘটনা কদাচিৎ ঘটার অপর কারণ হল এদের সর্বাত্বক উপস্থিতি রেইন ফরেস্ট এবং রেইন ফরেস্ট লাগোয়া অঞ্চলে সীমাবদ্ধ। এদের আলস্যধর্মী স্বভাব এবং নড়াচড়ায় অনাগ্রহ এদের চারিত্রিক বৈশিষ্ট। এমনকি এদের দিকে এগিয়ে যাওয়া সত্ত্বেও এই চারিত্রিক স্বভাবের পরিবর্তন খুব একটা ঘটে না। সেই কারণেই দূর্ঘটনা বশতঃ এদের গায়ে পা দিয়েই অধিকাংশ কামড়ের ঘটনা ঘটে। যদিও অনেক ক্ষেত্রে এমন দূর্ঘটনাজনিত ব্যাপারের পরও গাবুন কামড়ানোর ইচ্ছা থেকে বিরত থাকে। যাইহোক এদের কামড়ের ঘটনা যখন সত্যিই ঘটে তা মারাত্মক ঘটনা হয় এবং চিকিৎসা পরিভাষায় জরুরী অবস্থার অবতরণ ঘটনা। এমনকি মাঝারি মাপের কোনো গাবুন ভাইপারের মাঝারি মানের কামড়ও প্রকৃতপক্ষে মারাত্মক হয়ে ওঠে। যত শীর্ঘ সম্ভব অ্যান্টিভেনাম প্রয়োগ করা উচিত যাতে আক্রান্ত অঙ্গটিকে রক্ষা করার পাশাপাশি প্রানরক্ষা করাও সম্ভবপর হয়।
গাবুন ভাইপারের সাইটোটক্সিক বিষ ইঁদুরের উপর প্রয়োগের পরীক্ষায় দেখা গেছে যে এই বিষ গঠনগত উপাদানের ভিত্তিতে খুব একটা বিষাক্ত বলে গন্য হয় না। ইঁদুরের উপর প্রয়োগে প্রাপ্তব্য এলডি50 ০.৮ থেকে ৫.০মিগ্রা/কেজি ইন্ট্রাভেনাস, ২.০মিগ্রা/কেজি ইন্ট্রাপেরিটোনিয়াল এবং ৫.০ থেকে ৬.০মিগ্রা/কেজি সাবকিউটেনিয়াস। তবে এদের বিষথলি দুটি বিশালাকার হয় এবং কামড় প্রতি নির্গত বিষের পরিমাণ যে কোনো বিষাক্ত সাপের তুলনায় বেশি। এই সর্বাধিক পরিমানে বিষ ঢালার একটি আংশিক কারণ হল পাফ্ অ্যাডার এবং অন্যান্য আফ্রিকান ভাইপারের মত গাবুন ভাইপার কামড় দেবার পরে পরেই ছেড়ে দেয় না। গাবুন ভাইপার কামড় দিয়ে কিছুক্ষন ধরে রাখে যার ফলে এরা সর্বাধিক মাত্রায় বিষ ঢালতে পারে। কামড় প্রতি নির্গত বিষের পরিমাণ সাপের দেহের ওজনের সমানুপাতিক। ১৯৭৩ সালে ব্রাউন বিষ উৎপাদন সীমার একটি পরিমাপ দিয়েছেন যেটি হল ২০০ থেকে ১০০০ মিগ্রা (শুকনো বিষের ক্ষেত্রে) ; ১২৫ থেকে ১৫৫ সেন্টিমিটার দৈর্ঘ্যবিশিষ্ট নমুনার উৎপাদিত বিষের সীমা ২০০ থেকে ৬০০ মিগ্রা এর নথিভুক্ত প্রমাণ রয়েছে। Spawls এবং Branch (১৯৯৫) বর্ণনা করেছেন যে এরা কামড়প্রতি ৫ থেকে ৭ মিলিলিটার (৪৫০-৬০০মিগ্রা) পর্যন্ত বিষ নির্গত করতে পারে।
মার্শ এবং হোয়েলার (১৯৮৪)এর গবেষণা অনুসারে সর্বাধিক ৯.৭ মিলিলিটার অবধি সিক্ত বিষ নির্গত হওয়া সম্ভব যা ২৪০০ মিগ্রা শুষ্ক বিষের সমতুল্য এবং সমক্রিয়। ১৩৩ থেকে ১৩৬ সেন্টিমিটার দীর্ঘ, ২৩ থেকে ২৫ সেন্টিমিটার চওড়া এবং ১.৩-৩.৪ কিলোগ্রাম ওজন বিশিষ্ট কয়েকটি নমুনাকে চেতনানাশক প্রয়োগ করে ওনারা নমুনাগুলির হাঁ করা চোয়ালে কৌনিক ভাবে অ্যালিগেটর ক্লিপ ইলেকটোডস লাগান এবং ১.৩ থেকে ৭.৬ মিলিলিটার(গড়ে ৪.৪ মিলিলিটার) বিষ সংগ্রহ করেন। ৫সেকেন্ড অন্তর দু-তিনবার তড়িৎ বিস্ফোরন বিষথলিগুলি খালি করে সমস্ত বিষ নির্গত করার জন্য যথেষ্ট। এইভাবে সমীক্ষায় ব্যবহৃত নমুনাগুলি ১২ মাস ধরে ৭ থেকে ১১ বার বিষ নিষ্কাশন করা হয়। এই ক্রমিক বিষ আহরণকালে নমুনা গাবুন ভাইপারগুলি সুস্থ দেহেই ছিল এবং তাদের বিষের কার্যকারিতা একইরকম ছিল।
বানরএর উপর গাবুন ভাইপারের বিষের প্রতিক্রিয়ার সমীক্ষার উপর ভিত্তি করে ১৯৭১ সালে হোয়েলার হিসাব করে দেখেছেন যে মানুষ মারার জন্য ১৪মিলিগ্রাম বিষই যথেষ্ট। যা .০৬মিলিলিটার বিষের সমতুল্য এবং একবার বিষ নিষ্কাশন করে যতখানি বিষ পাওয়া যায় তার ১/৫০ থেকে ১/১০০০ভাগ। মার্শ এবং হোয়েলার (১৯৮৪) লিখেছেন যে ৩৫মিগ্রা বিষ (গড় উৎপাদিত বিষের ১/৩০ ভাগ) একটি ৭০কিলোগ্রাম (১৫০ পাউন্ড) ওজনসম্পন্ন মানুষকে মারার জন্য যথেষ্ট। ১৯৯২ সালে ব্রাঞ্চ বলেছিলেন যে মানুষের ক্ষেত্রে ৯০ থেকে ১০০ মিলিগ্রাম বিষ মা্রাত্বক এবং মারণ ক্ষমতাসম্পন্ন। তবে এই জাতীয় সর্পাঘাত খুবই কম ঘটায়। এই বিষয়ে আরো অনুসন্ধান প্রয়োজন।
গাবুন ভাইপারের কামড়ে দংশনস্থান দ্রুত ফুলে ওঠে সঙ্গে তীব্র যন্তনা, দংশন স্থলের আশেপাশে ফোঁসকা পড়া ইত্যাদি লক্ষন দেখা যায়। অন্যান্য লক্ষন গুলি হল অসংলগ্ন নড়াচড়া, শুষ্কতা, প্রসাব করে ফেলা। জিভ এবং চোখের পাতা ফুলে ওঠা, খিঁচুনি এবং অচৈতন্যতা। ফোসকা, জ্বালা ভাব এবং কোষের পচন চরম মাত্রায় হয়। হটাৎ রক্ত চাপ কমে যাওয়া, হৃদযন্ত্র বিকল এবং শ্বাসকষ্টও দেখা যায়। অনেকক্ষেত্রে রক্ত জমাট বাধতে পারে না এবং তাই আভ্যন্তরীন রক্তপাত চলতে থাকে যার ফলে মূত্রের সাথে রক্তপাত এবং রক্ত বমি দেখা যায়। স্থানীয় কোষগুলির ক্ষতিসাধন এমন মাত্রায় হয় যে অস্ত্রপাচারের প্রয়োজন হয়, এমনকি অঙ্গ ব্যবচ্ছেদও করতে হতে পারে। আক্রান্ত ব্যক্তির সেরে উঠতে দীর্ঘ সময় লাগে এবং এই সময়েও অনেক মা্রাত্বক সংক্রামন দেখা যায়।
শ্যেনীবিন্যাস
লেঙ্ক এবং অন্যান্য (১৯৯৯) B. gabonicaর দুটি চিহ্নিত উপপ্রজাতির মধ্যে বেশ কিছু পার্থক্য আবিষ্কার করেছেন। তাদের গবেষণা অনুসারে, এই দুই উপপ্রজাতির মধ্যে পার্থক্য এদের সাথে B. nasicornis এর পার্থক্যের সমতুল্য। এর ফলে লেঙ্ক এবং অন্যান্য (১৯৯৯) পশ্চিমভাগে প্রাপ্ত উপপ্রজাতিটিকে একটি পৃথক প্রজাতি B. rhinoceros হিসাবে গন্য করেছেন।
সুতীর্থ ভট্টাচার্য
সুতির্থ ভট্টাচার্য্য কোল ইন্ডিয়া লিমিটেডের চেয়ারম্যান ও এমডি ছিলেন। এর আগে তিনি সরকারী মালিকানাধীন সিঙ্গারেনি কলিয়ারিজ কোম্পানির সিএমডি ছিলেন।
ভট্টাচার্য্য কয়লা দূষণ প্রশমিতকরণ প্রযুক্তির পক্ষে এবং ক্ষতিকারক পরিবেশের প্রভাব হ্রাস করার পরামর্শ দেন, যদিও তিনি কয়লা উৎপাদন দ্বিগুণ করার চেষ্টা করছেন।
তিনি ১৯৮৫ ব্যাচের আইএএস কর্মকর্তা এবং কলকাতা বিশ্ববিদ্যালয়ের স্নাতক শিক্ষার্থী হিসাবে কলকাতার প্রেসিডেন্সি কলেজ থেকে স্নাতক পাশ করেন।
তিনি বর্তমানে পশ্চিমবঙ্গ বিদ্যুৎ নিয়ন্ত্রণ কমিশনের চেয়ারপারসন।
ডোগরি ভাষাভাষী অনুয়ায়ী ভারতের রাজ্যসমূহ
ডোগরি ভাষা হল ইন্দো-ইউরোপীয় ভাষা-পরিবারের অন্তর্ভুক্ত ইন্দো-আর্য ভাষা। পশ্চিমা পাহাড়ী ভাষাগোষ্ঠী থেকে ডোগরি ভাষার উৎপত্তি হয়েছে বলে ধারণা করা হয়। এটি ভারতের জম্মু ও কাশ্মীর কেন্দ্রশাসিত অঞ্চলের স্থানীয় এবং সহ-সরকারি ভাষা। এছাড়া হিমাচল প্রদেশের বেশ কিছু অঞ্চলে এই ভাষা প্রচলিত। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ২০তম সর্বাধিক প্রচলিত ভাষা এবং ভারতে এই ভাষার বক্তার সংখ্যা প্রায় ২৬ লক্ষ যা ভারতের মোট জনসংখ্যার ০.২১%। মাতৃভাষী বক্তার সংখ্যা অনুসারে এই ভাষাটি বিশ্বের ১০০ টি সর্বাধিক প্রচলিত ভাষার বাইরে।
নিচের তালিকাটি ডোগরি-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী ডোগরিভাষী তালিকা নিম্নরূপ:
বাংলা একাডেমি সাহিত্য পুরস্কার বিজয়ীদের তালিকা (২০২০-২৯)
বাংলা একাডেমি সাহিত্য পুরস্কার বাংলা সাহিত্যের ক্ষেত্রে গুরুত্বপূর্ণ অবদানের জন্য প্রদান করা হয়।
২০২০
২০২০ সালের ১০টি বিভাগে ১০ জন বাংলা একাডেমি সাহিত্য পুরস্কার লাভ করেন।
২০২১
সাহিত্যের বিভিন্ন শাখায় বিশেষ অবদানের জন্য ২০২১ সালে মোট ১৫ জনকে বাংলা একাডিমি সাহিত্য পুরস্কারে ভূষিত করা হয়।
২০২২
সাহিত্যের বিভিন্ন শাখায় বিশেষ অবদানের জন্য ২০২২ সালে মোট ১৫ জনকে বাংলা একাডেমি সাহিত্য পুরস্কারে ভূষিত করা হয়।
দিয়েগো কার্লোস সান্তোস সিলভা
দিয়েগো কার্লোস সান্তোস সিলভা (Diego Carlos; জন্ম: ১৫ মার্চ ১৯৯৩; দিয়েগো কার্লোস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং ব্রাজিল অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০০৯ সালে, ব্রাজিলীয় ফুটবল ক্লাব আমেরিকা সাও পাওলোর যুব পর্যায়ের হয়ে খেলার মাধ্যমে টেমপ্লেটখেসংক্ষেপ ফুটবল জগতে প্রবেশ করেছেন এবং পরবর্তীকালে দেস্পোর্তিভো ব্রাজিলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২ সালে, ব্রাজিলীয় ক্লাব দেস্পোর্তিভো ব্রাজিলের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করলেও একটিও ম্যাচেও অংশগ্রহণ করেননি। মাঝে ২০১৩ সালে সাও পাওলো, ২০১৪ সালে পাউলিস্তা এবং মাদুরেইরার হয়ে ধারে খেলেছেন। ২০১৪ সালে তিনি পর্তুগিজ ক্লাব এস্তোরিলে যোগদান করেছেন, মাঝে তিনি ১ মৌসুমের জন্য পোর্তু বি-এর হয়ে ধারে খেলেছেন। এস্তোরিলে ২ মৌসুম অতিবাহিত করার পর প্রায় ২ মিলিয়ন ইউরোর বিনিময়ে ফরাসি ক্লাব নাঁতের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১০৮ ম্যাচে ৪টি গোল করেছেন। ২০১৯–২০ মৌসুমে, তিনি প্রায় ১৫ মিলিয়ন ইউরোর বিনিময়ে নাঁত হতে স্পেনীয় ক্লাব সেভিয়ায় যোগদান করেছেন।
দলগতভাবে, কার্লোস এপর্যন্ত ১টি শিরোপা জয়লাভ করেছেন, যা তিনি সেভিয়ার হয়ে জয়লাভ করেছেন।
প্রারম্ভিক জীবন
দিয়েগো কার্লোস সান্তোস সিলভা ১৯৯৩ সালের ১৫ই মার্চ তারিখে ব্রাজিলের বারা বোনিতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কার্লোস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত ব্রাজিল অনূর্ধ্ব-২৩ দলে স্থান পেয়েছেন।
বব উলমার
রবার্ট অ্যান্ড্রু উলমার (Bob Woolmer; জন্ম: ১৪ মে, ১৯৪৮ - মৃত্যু: ১৮ মার্চ, ২০০৭) ভারত অধিরাজ্যের কানপুরে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা, পেশাদার ক্রিকেট কোচ ও পেশাদার ক্রিকেট ধারাভাষ্যকার ছিলেন। ইংল্যান্ড ক্রিকেট দলের পক্ষ হয়ে ১৯টি টেস্ট ও ৬টি একদিনের আন্তর্জাতিক ক্রিকেটে অংশগ্রহণ করেন। পরবর্তীকালে দক্ষিণ আফ্রিকা, ওয়ারউইকশায়ার ও পাকিস্তান দলের কোচের দায়িত্ব পালন করেন বব উলমার।
প্রারম্ভিক জীবন
ভারতের উত্তর প্রদেশের কানপুরে উলমার জন্মগ্রহণ করেন। ক্লেরেন্স উলমার ছিলেন তার বাবা। রঞ্জি ট্রফিতে তার বাবা খেলতেন। দশ বছর বয়সে প্রথম-শ্রেণীর ক্রিকেটে হানিফ মোহাম্মদের অবিস্মরণীয় ৪৯৯ রানের বিশ্বরেকর্ডের ইনিংসটি দেখেছিলেন উলমার। এর প্রায় ৩৫ বছর পর ওয়ারউইকশায়ারের কোচের দায়িত্ব পালনকালীন সময়ে হানিফের রানটি অতিক্রমণকারী ওয়েস্ট ইন্ডিয়ান ও কাউন্টি’র ব্যাটসম্যান ব্রায়ান লারা’র অপরাজিত ৫০১ রানের নতুন বিশ্বরেকর্ডীয় ইনিংসটিরও দর্শক ছিলেন তিনি।
১৯৭০-এর দশকে পাকিস্তানি ব্যাটসম্যান মুশতাক মোহাম্মদ রিভার্স সুইপের সাহায্যে নিয়মিতভাবে ব্যাটিং করতেন। তার ভাই হানিফ মোহাম্মদকে মাঝে-মধ্যে রিভার্স সুইপের আবিষ্কারক হিসেবে চিহ্নিত করা হয়। কিন্তু বব উলমার এ ধরনের স্ট্রোককে জনপ্রিয় করতে উদ্যোগী ভূমিকা পালন করেন।
দেহাবসান
১৮ মার্চ, ২০০৭ তারিখে বব উলমার আকস্মিকভাবে জ্যামাইকায় মৃত্যুবরণ করেন। ২০০৭ সালের বিশ্বকাপ ক্রিকেটে আয়ারল্যান্ডের কাছে পাকিস্তানের অপ্রত্যাশিত পরাজয়ের অল্প কয়েক ঘণ্টা পর এ ঘটনাটি ঘটে। এর পরপরই জ্যামাইকার পুলিশ এ মৃত্যুর তদন্ত করতে শুরু করে। নভেম্বর, ২০০৭ তারিখে জ্যামাইকার বিচারকমণ্ডলী জানান যে, অপর্যাপ্ত প্রামাণ্য দলিলের ফলে এ ঘটনাটি অপরাধ আইন কিংবা স্বাভাবিক কারণ হিসেবে চিহ্নিত হয়ে রয়েছে।
সম্মাননা
১৯৭৬ সালে তিনি উইজডেন কর্তৃক বর্ষসেরা পাঁচজন ক্রিকেটারের একজনরূপে মনোনীত হন। পাকিস্তানের ক্রিকেটে উল্লেখযোগ্য অবদান রাখায় সর্বোচ্চ বেসামরিক পুরস্কার সিতারা-ই-ইমতিয়াজ (মরণোত্তর) পদকে ভূষিত করা হয়। তার স্মরণে লাহোরের ক্রিকেট একাডেমীর নাম পরিবর্তন করে ‘বব উলমার ন্যাশনাল ইনডোর ক্রিকেট একাডেমী লাহোর’ রাখা হয়।
দক্ষিণ কোরিয়া
থাম্ব|দক্ষিণ কোরিয়ার টপোগ্রাফিক মানচিত্র দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণাংশ নিয়ে গঠিত। এর সরকারি নাম কোরীয় প্রজাতন্ত্র (대한민국 দে-হান্-মিন্-‌গুক্‌)। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সউল হচ্ছে দক্ষিণ কোরিয়ার বৃহত্তম শহর ও রাজধানী।
দ্বিতীয় বিশ্বযুদ্ধ শেষে কোরীয় উপদ্বীপের উত্তর অংশটি সোভিয়েত ইউনিয়নের সেনারা এবং দক্ষিণ অংশটি মার্কিন যুক্তরাষ্ট্রের সেনারা দখলে রেখেছিল। ১৯৪৮ সালে এ থেকে উত্তর কোরিয়া ও দক্ষিণ কোরিয়া রাষ্ট্রদ্বয়ের আবির্ভাব হয়। ১৯৫০-১৯৫৩ সালে কোরীয় যুদ্ধের পরে ধ্বংসপ্রায় দক্ষিণ কোরিয়া ১৯৯৩ সালে এসে বিশ্বের সবচেয়ে বড় অর্থনীতিগুলির একটিতে পরিণত হয় এবং সেই সঙ্গে এশিয়ান চার ড্রাগনে পরিণত হয়।
ইতিহাস
অবিভক্ত কোরিয়া মূলত জাপানিদের দখলে ছিল। ১৯৪৫ সালে দ্বিতীয় বিশ্বযুদ্ধে হেরে যাবার সময় জাপানিরা সমাজতান্ত্রিক দেশ সোভিয়েত ইউনিয়নের কাছে আত্মসমর্পণ করে। তার ফলে অবিভক্ত কোরিয়া ২ ভাগে ভাগ হয়ে যায়| তখন উত্তর কোরিয়া ১৯৫০ সালে সমাজতান্ত্রিক দেশ সোভিয়েত ইউনিয়নের মতাদশে সমাজতান্রিক ব্লকে চলে যায়, অন্যদিকে দক্ষিণ কোরিয়া পুঁজিবাদি আমেরিকার মতাদশে এর পুঁজিবাদি ব্লকে যোগ দান করে। তখন থেকে কোরিয়া ২টি ভিন্ন নাম যথা উত্তর ও দক্ষিণ তথা ২টি ভিন্ন অর্থনৈতিক ব্যবস্থাতে চলতে শুরু করে। দক্ষিণ কোরিয়াতে আমেরিকার পুঁজিবাদ আর উত্তর কোরিয়াতে সোভিয়েত ইউনিউনের মত সমাজতন্ত্রবাদ চালু হয়। এটিই ১৯৪৮ সালে পথ দেখিয়েছে অবিভক্ত কোরিয়াকে বিভক্তিকরণ। উত্তর কোরিয়ার সরকারি নাম রাখা হয় গণতান্ত্রিক গণপ্রজাতন্ত্রী কোরিয়া আর দক্ষিণ কোরিয়ার সরকারি নাম রাখা হয় প্রজাতন্ত্রী কোরিয়া। উত্তর কোরিয়া এর রাজধানীর হয় পিয়ং ইয়াং আর দক্ষিণ কোরিয়া এর রাজধানীর হয় সিউল।
প্রশাসনিক ব্যবস্থা
দক্ষিণ কোরিয়ার প্রশাসনিক ব্যবস্থা একটি রাষ্ট্রপতিশাসিত বহুদলীয় প্রতিনিধিত্বমূলক গণতান্ত্রিক প্রজাতন্ত্র। রাষ্ট্রপতি হলেন রাষ্ট্রের প্রধান। সরকারের হাতে নির্বাহী ক্ষমতা ন্যস্ত। আইন প্রণয়নের ক্ষমতা সরকার এবং আইনসভা উভয়ের উপর ন্যস্ত। বিচার বিভাগ নির্বাহী বিভাগ ও আইন প্রণয়ন বিভাগ হতে স্বাধীন। ১৯৪৮ সাল থেকে দক্ষিণ কোরিয়ার সংবিধানে ৫টি বড় সংশোধনী আনা হয়েছে। প্রতিটি সংশোধনী একটি নতুন প্রজাতন্ত্রের সূচনা হিসেবে গণ্য করা হয়। বর্তমান প্রজাতন্ত্রটি ১৯৮৮ সালের সংবিধান সংশোধনীর পরে বহাল হয়েছে।
সমাজতান্ত্রিক ও মার্ক্সবাদী নেতা কিম ইল সংয়ের নেতৃত্বাধীন কোরিয়ার ওয়ার্কার্স পার্টির নিয়ন্ত্রণে উত্তর কোরিয়ায় একদলীয় শাসন চালু হয়, মূলত যুদ্ধবিদ্ধস্ত দেশকে পূণর্গঠনের জন্যে পঞ্চবার্ষিকী পরিকল্পনা নেয়া হয়। তারপর থেকে উত্তর কোরিয়া উন্নত হতে শুরু করে সমাজতান্ত্রিক পথে। দক্ষিণ কোরিয়া পুঁজিবাদি আমেরিকার মতাদশে এর পুঁজিবাদি ব্লকে যোগ দান করে। কিন্তু
সমাজতান্ত্রিক উত্তর কোরিয়ার উন্নয়ন আমেরিকা মেনে নিতে পারেনি। তাই তারা এই দেশের রাজনীতি নিয়ে নানা রকম প্রশ্ন তুলে ও নানা ভাবে সমাজতান্ত্রিক দেশ উত্তর কোরিয়া এর পতন এর জন্য কাজ শুরু করে। দক্ষিণ কোরিয়াতে আমেরিকার পুঁজিবাদ চালু হয়।
ভৌগোলিক অবস্থা
দক্ষিণ কোরিয়া পূর্ব এশিয়ার কোরীয় উপদ্বীপের দক্ষিণ অর্ধাংশ নিয়ে গঠিত। এর উত্তরে উত্তর কোরিয়া, পশ্চিমে পীত সাগর, পূর্বে জাপান সাগর এবং দক্ষিণে পূর্ব চীন সাগর। কোরিয়া উত্তর থেকে দক্ষিণ দিকে প্রসারিত। উত্তর হতে দক্ষিণাঞ্চলের দূরত্ব প্রায় ১ হাজার কিলোমিটার। দক্ষিণ কোরিয়ার প্রায় ৩০% এলাকা নিম্নভূমি এবং বাকী অংশ উচ্চভূমি বা পর্বতমালা। নিম্নভূমির অধিকাংশই সমুদ্র উপকূলে, বিশেষত পশ্চিম উপকূলে প্রধান প্রধান নদীর অববাহিকাতে অবস্থিত। এদের মধ্যে সবচেয়ে গুরুত্বপূর্ণগুলি হল সউল শহরের চারপাশের হান নদী অববাহিকা, সউলের দক্ষিণে বিয়েওংতায়েক উপকূলীয় সমভূমি, গেউম নদীর অববাহিকা, নাকদং নদীর অববাহিকা এবং দক্ষিণ-পশ্চিমের ইয়েওংসান এবং হোনাম সমভূমিগুলি। দক্ষিণ কোরিয়ার পূর্ব উপকূল ধরে একটি সরু সমভূমি বিস্তৃত।
অর্থনীতি
দক্ষিণ কোরিয়াকে টাইগার অর্থনীতির দেশ বলা হয়।
জনসংখ্যা
সর্বশেষ আদমশুমারির তথ্য অনুযায়ী ২০২২ ডিসেম্বরের শেষে দক্ষিণ কোরিয়ার জনসংখ্যা ছিল ৫ কোটি ১৮ লাখ ২৯ হাজার ২৩ জন। গত বছরের একই সময়ের চেয়ে ২০ হাজার ৮৩৮ জন কম।
শিক্ষা
সাক্ষরতার হারঃ মোট - ৯৮.৩% পুরুষ - ৯৯.৫% নারী - ৯৭.৩%
সংস্কৃতি
দক্ষিণ কোরিয়ার সংস্কৃতি উদ্ভূত হয়েছে প্রাচীন সংস্কৃতি থেকে। ১৯৪৮ সালে কোরিয়ার বিভক্ত হওয়ার ফলে উত্তর কোরিয়া এবং দক্ষিণ কোরিয়ার সংস্কৃতির তারতম্য দেখা দিয়েছে।
বর্তমানে দক্ষিণ কোরিয়ার সংস্কৃতি হচ্ছে অত্যাধুনিক। অর্থনৈতিক ও সামাজিক উন্নয়নের কারণে পোশাক-পরিচ্ছেদ, রন্ধন, বাসস্থান ইত্যাদিতে জীবনযাত্রার মানের পরিবর্তন হয়েছে, আর এভাবেই সৃষ্টি হয়েছে দক্ষিণ কোরিয়ার আধুনিক সংস্কৃতি। কোরিয়া সংস্কৃতি এশিয়া ও বিশ্বে জনপ্রিয় হয়েছে বলে একে বলা হয় কোরীয় ঢেউ।
উত্তর এবং দক্ষিণ কোরিয়ার বর্তমান রাজনৈতিক বিভক্তিকরণই অপসারণ করেছে আধুনিক কোরীয় সংস্কৃতি। তথাপি উভয় রাষ্ট্রের পাঁচ হাজারাধিক বছরের ইতিহাস এবং বিশ্বের প্রাচীন ইতিহাসের মধ্যে অন্যতম। সুদূর প্রাচীনকালে কোরীয় উপদ্বীপ এর লগ্ন থেকেই সেখানে মানবজাতি বসবাস করতে আরম্ভ করে। দক্ষিণ কোরিয়ার সংস্কৃতি উদ্ভূত হয়েছে প্রাচীন সংস্কৃতি থেকে। ১৯৪৮ সালে কোরিয়ার বিভক্ত হওয়ার ফলে উত্তর কোরিয়া এবং দক্ষিণ কোরিয়ার সংস্কৃতির তারতম্য দেখা দিয়েছে। বর্তমানে দক্ষিণ কোরিয়া মিউজিকের দিক থেকে বিশ্বের শীর্ষ অবস্থানে রয়েছে। তারা গত ২ দশকে অসংখ্য সংগীত ব্যান্ড গঠন করেছে। তার মধ্যে সবচেয়ে বেশি বিখ্যাত হয়েছে। (বয়জ গ্রুপ) BTS,Exo,Shinee,Big bang,2PM,Seventeen,TXT,Stray Kids,Ateez,NCT,The boyz,Astro,MonsterX,Way V,Ikon,&Team ইত্যাদি বয় ব্যান্ড।
শেখ মুজিবুর রহমান (সাতক্ষীরার রাজনীতিবিদ)
প্রকৌশলী শেখ মুজিবুর রহমান (জন্ম ৩রা ডিসেম্বর ১৯৪৩) বাংলাদেশ আওয়ামী লীগের একজন রাজনীতিবিদ এবং সাতক্ষীরা-১ (তালা-কলারোয়া) আসনের সাবেক সংসদ সদস্য ও যোগাযোগ মন্ত্রণালয় সম্পর্কিত সংসদীয় স্থায়ী কমিটির সাবেক সভাপতি। এছাড়া তিনি বাংলাদেশ আওয়ামী লীগের সাতক্ষীরা জেলা শাখার সাবেক সভাপতি ছিলেন।
শৈশব ও পড়াশুনা
শেখ মুজিবুর রহমান সাতক্ষীরা জেলার তালা উপজেলার সরুলিয়া ইউনিয়নের বড় কাশিপুর গ্রামে ১৯৪৩ সালের ৩ ডিসেম্বর জন্মগ্রহণ করেন। তার পিতার নাম শেখ মোকছেদ আলী এবং মাতার নাম মোছাঃ আমিরুন্নেছা বেগম। তিনি ছিলেন পিতা-মাতার কনিষ্ঠ সন্তান।
ব্যক্তিগত জীবন
শেখ মুজিবুর রহমান ১৯৭৮ সালের ১৫ জানুয়ারি রাশিদা রহমান (মিনুর) সাথে সংসার জীবনে আবদ্ধ হন। সংসার জীবনে তিনি দুই সন্তানের জনক (এক কন্যা ও এক পুত্র)। তার কন্যার নাম সাবরিনা রহমান ও পুত্রের নাম মোস্তাহিদুর রহমান (চঞ্চল)।
রাজনৈতিক জীবন
শেখ মুজিবুর রহমান ১৯৬২ সালে ছাত্রলীগে যোগদান করেন। ১৯৬৬ সালে ছয়দফা আন্দোলনে অংশগ্রহণ করেন। ১৯৬৬ হতে ১৯৬৯ সাল পর্যন্ত তৎকালীন পাকিস্থান প্রকৌশল ও প্রযুক্তি বিশ্ববিদ্যালয়ের শেরেবাংলা হলে ছাত্রলীগের সিনিয়র সহ-সভাপতি নির্বাচিত হন। ১৯৬৯ সালে আগরতলা ষড়যন্ত্র মামলায় বঙ্গবন্ধুসহ অন্য আসামিদের মুক্তির দাবিতে গড়ে তোলা আন্দোলনে অংশগ্রহণ করেন। পূর্ব পাকিস্থানের স্বাধিকার আন্দোলনে গনঅভ্যুত্থানে অংশগ্রহণ করেন। ১৯৭১ সালে মুক্তিযুদ্ধ চলাকালে তৎকালীন সাতক্ষীরা মহাকুমার (বর্তমান সাতক্ষীরা জেলা) মুজিব বাহিনীর প্রধান হিসাবে দায়িত্ব পালন করেন।
তিনি ১৯৮৯ সাল থেকে ২০০০ সাল পর্যন্ত সাতক্ষীরা জেলা আওয়ামীলীগের সহ সভাপতির দায়িত্ব পালন করেন। ২০০০ সাল থেকে ২০০৫ সাল পর্যন্ত তিনি সাতক্ষীরা জেলা আওয়ামীলীগের আহবায়ক কমিটির সভাপতির দায়িত্ব পালন করেন এবং ২০০৫ সাল থেকে ২০১৫ সাল পর্যন্ত সাতক্ষীরা জেলা আওয়ামীলীগের সভাপতির দায়িত্ব পালন করেন। বর্তমানে তিনি সাতক্ষীরা জেলা আওয়ামীলীগের এক নং সদস্য হিসেবে দায়িত্ব পালন করছেন।।
৮ম ও ৯ম জাতীয় সংসদ নির্বাচন
তিনি ২০০১ সালের ৮ম জাতীয় সংসদ নির্বাচনে সাতক্ষীরা-১ (তালা-কলারোয়া) আসনে বাংলাদেশ আওয়ামীলীগের মনোনীত প্রার্থী হিসেবে নৌকা প্রতীক নিয়ে প্রতিদ্বন্দ্বিতা করেন এবং চারদলীয় ঐক্যজোটের প্রার্থী হাবিবুল ইসলাম হাবিবের কাছে পরাজিত হন। ২০০৮ সালের ২৯ শে ডিসেম্বর নবম জাতীয় সংসদ নির্বাচনে তিনি আওয়ামী লীগের প্রার্থী হিসাবে একই আসন থেকে প্রতিদ্বন্দ্বিতা করে চারদলীয় ঐক্যজোটের প্রার্থী হাবিবুল ইসলাম হাবিব কে পরাজিত করে সংসদ সদস্য নির্বাচিত হন। নবম জাতীয় সংসদ নির্বাচনে বাংলাদেশ আওয়ামীলীগের প্রার্থী ইঞ্জিঃ শেখ মুজিবুর রহমানের প্রাপ্ত ভোট ছিলো ১৬৮২৯৮ ভোট এবং চারদলীয় ঐক্যজোটের প্রার্থী মোঃ হাবিবুল ইসলাম হাবিবের প্রাপ্ত ভোট ছিলো ১৪১১৬৪ ভোট। সংসদ সদস্য নির্বাচিত হয়ে পরবর্তীতে তিনি যোগাযোগ মন্ত্রনালয় সম্পর্কিত সংসদীয় স্থায়ী কমিটির সভাপতির দায়িত্বপ্রাপ্ত হন।।
প্রতিষ্ঠাতা
তিনি সাতক্ষীরার উন্নয়নে এবং গণ-মানুষের জন্য বিভিন্ন প্রতিষ্ঠান প্রতিষ্ঠিত করেন। তিনি অদ্যাবধি সাতক্ষীরার উন্নয়নে এবং গণ-মানুষের জন্য কাজ করে যাচ্ছেন। তার সাথে সাথে তিনি বীরমুক্তিযোদ্ধা হিসেবে ১৯৭১ সালের মহান মুক্তিযুদ্ধে সাতক্ষীরা মহাকুমার মুজিব বাহিনীর প্রধান হিসেবে অবদান রেখেছেন। তিনি তালা উপজেলার পাটকেলঘাটাতে আমিরুন্নেছা মাধ্যমিক বিদ্যালয় এবং কলারোয়া উপজেলার বামনখালীতে ইঞ্জিনিয়ার শেখ মুজিবুর রহমান কলেজ প্রতিষ্ঠা করেন।।
আলতাফ মাহমুদ
আলতাফ মাহমুদ (জন্ম: ২৩ ডিসেম্বর, ১৯৩৩ - অন্তর্ধান: ১৯৭১) একজন বাংলাদেশি সুরকার, সংস্কৃতিকর্মী ও স্বাধীনতা যুদ্ধে শহিদ মুক্তিযোদ্ধা। তিনি একজন ভাষাসৈনিক ছিলেন এবং শহিদ দিবস নিয়ে রচিত আমার ভাইয়ের রক্তে রাঙানো গানটির বর্তমান সুরটিও তারই করা। এই গানের সুরকার হিসেবেই তিনি সমধিক পরিচিত।
ব্যক্তিজীবন
১৯৩৩ সালের ২৩ ডিসেম্বর বরিশাল জেলার মুলাদী উপজেলার সফিপুর ইউনিয়ন এর পাতারচর গ্রামে আলতাফ মাহমুদ জন্মগ্রহণ করেন। ১৯৪৮ সালে বরিশাল জিলা স্কুল থেকে তিনি মেট্রিকুলেশন পরীক্ষা পাশ করে বিএম কলেজে ভর্তি হন। পরে তিনি চিত্রকলা শিখতে ক্যালকাটা আর্টস স্কুলে গমন করেন। বিদ্যালয়ে থাকা অবস্থাতেই মাহমুদ গান গাইতে শুরু করেন। তিনি প্রথমে প্রসিদ্ধ ভায়োলিনবাদক সুরেন রায়ের কাছে সঙ্গীতে তালিম নেন। এছাড়া তিনি গণসঙ্গীত গাইতে শিখেছিলেন যা সেই সময় তাকে অসম্ভব জনপ্রিয়তা ও বিপুল খ্যাতি এনে দেয়।
তার বিয়ে হয় সারা আরা মাহমুদের সাথে। তাদের মেয়ের নাম শাওন মাহমুদ।
১৯৭১ সালের ৩০ আগস্ট বাংলাদেশের স্বাধীনতা যুদ্ধের সময় পাকিস্তানি হানাদার বাহিনী আলতাফ মাহমুদকে ঢাকার আউটার সার্কুলার রোডের বাসা থেকে চোখ বাঁধা অবস্থায় কোথাও নিয়ে যায়। পরবর্তীতে তার আর কোন খোঁজ পাওয়া যায়নি।
কর্মজীবন
১৯৫০ সালে আলতাফ মাহমুদ ঢাকায় আসেন এবং ধুমকেতু শিল্পী সংঘে যোগ দেন। পরবর্তীকালে তিনি এই সংস্থাটির 'সঙ্গীত পরিচালক' পদে আসীন হন। ১৯৫৪ সালে "ভিয়েনা শান্তি সম্মেলনে" মাহমুদ আমন্ত্রিত হন, কিন্তু করাচিতে পাকিস্তানি সরকার তার পাসপোর্ট আটকে দেয়ায় তিনি এখানে যোগ দিতে পারেননি। তিনি ১৯৬৩ সাল পর্যন্ত করাচিতে ছিলেন এবং ওস্তাদ আব্দুল কাদের খাঁ'র কাছে উচ্চাঙ্গ সঙ্গীত বিষয়ক তালিম নিয়েছিলেন। এছাড়া তিনি নৃত্যপরিচালক ঘনশ্যাম এবং সঙ্গীতপরিচালক দেবু ভট্টাচার্যের সহকারী হিসেবেও কাজ করেছেন। করাচি থেকে ঢাকা ফেরার পর মাহমুদ ১৯টি বিভিন্ন চলচ্চিত্রে কাজ করেছেন। এর মধ্যে রয়েছে বিখ্যাত চলচ্চিত্র জীবন থেকে নেয়া, ক্যায়সে কাহু, কার বউ, তানহা, বেহুলা, আগুন নিয়ে খেলা, দুই ভাই, সংসার, আঁকাবাঁকা, আদর্শ ছাপাখানা, নয়নতারা, শপথ নিলাম, প্রতিশোধ, কখগঘঙ, কুচবরণ কন্যা, সুযোরাণী দুয়োরাণী, আপন দুলাল, সপ্তডিঙ্গা প্রভৃতি। এছাড়া তিনি রাজনীতি এবং বিভিন্ন সাংস্কৃতিক সংস্থার সাথেও জড়িত ছিলেন। সঙ্গীতে প্রতিভার পাশাপাশি মাহমুদ ছবিও আঁকতে পারতেন।
বেতারে পেশাজীবন
১৯৫৬ সালে আলতাফ মাহমুদ করাচি বেতারে প্রথম সঙ্গীত পরিবেশন করেন। তিনি 'ইত্তেহাদে ম্যুসিকি' নামে দশ মিনিটের একটি অনুষ্ঠান প্রযোজনা ও পরিচালনা করতেন।
আন্দোলনে অংশগ্রহণ
১৯৫০ সালের দিকে তিনি ভাষা আন্দোলনের পক্ষে সমর্থন আদায়ের জন্য বিভিন্ন জায়গায় গণসঙ্গীত গাইতেন। গান গাওয়ার মাধ্যমে মাহমুদ এই আন্দোলনকে সর্বদাই সমর্থন যুগিয়েছেন। ২৩ ফেব্রুয়ারি, ১৯৫২ সালে আবদুল গাফফার চৌধুরী রচিত আমার ভাইয়ের রক্তে রাঙানো শিরোনামের আলোড়ন সৃষ্টিকারী গানটিতে সুর সংযোজন করে খ্যাতির শীর্ষে আরোহণ করেন। গানটির প্রথম সুরকার আব্দুল লতিফ হলেও পরবর্তীতে আলতাফ মাহমুদের সুরটিই গৃহীত হয়। এই সুরটি ১৯৬৯ সালে জহির রায়হান তার চলচ্চিত্র জীবন থেকে নেয়া-তে ব্যবহার করেন।
১৯৭১ সালে আলতাফ মাহমুদ স্বাধীনতা যুদ্ধে অংশগ্রহণ করেন। তিনি মুক্তিযোদ্ধাদের নিয়ে তার বাসায় গোপন ক্যাম্প স্থাপন করেন। কিন্তু ক্যাম্পের কথা ফাঁস হয়ে গেলে ১৯৭১ সালের ৩০ আগস্ট পাকিস্তানি বাহিনী তাকে আটক করে। তার ওপর অমানুষিক নির্যাতন চালানো হয়। তার বাসা থেকে আরো অনেক গেরিলা যোদ্ধা আটক হয়। এদের অনেকের সাথে তিনিও চিরতরে হারিয়ে গেছেন। পরবর্তীকালে স্বাধীন বাংলা বেতার কেন্দ্র থেকে তার দেশাত্মবোধক গান প্রচারিত হতে থাকে যা অগণিত মুক্তিযোদ্ধাকে অণুপ্রারিত করেছিল।
মঞ্জুলা কানওয়ার
মঞ্জুলা কানওয়ার একজন ভারতীয় চলচ্চিত্র অভিনেত্রী, যিনি ওডিয়া চলচ্চিত্রে কাজের জন্য পরিচিত। তিনি দুটি চলচ্চিত্রে অভিনয় করেছেন: ভাঙ্গা সিলতা (১৯৯৮) এবং রাজু আওয়ারা (২০১২)। ভাঙ্গালা সিলাতায় অভিনয়ের জন্য তিনি সেরা অভিনেত্রীর জন্য জাতীয় চলচ্চিত্র পুরস্কার অর্জন করেছিলেন
নাম্বা (পোশাক)
থাম্ব| এক অনুষ্ঠানে ঐতিহ্যবাহী নাম্বা পরা পুরুষ (পেন্টেকোস্ট দ্বীপ, ভানুয়াতু, ১৯৯২) নাম্বা হল ভানুয়াতুর একটি ঐতিহ্যবাহী লিঙ্গ খাপ। নাম্বা পরিধানকারীর পুরুষাঙ্গের চারপাশে আবৃত থাকে, কখনও কখনও তাদের একমাত্র পোশাক হিসাবে। মালাকুলার দুটি উপজাতি, বিগ নাম্বা এবং স্মোল (ছোট) নাম্বা, তাদের নাম্বার আকারের জন্য নামকরণ করা হয়েছে।
ব্রাজিলের ইতিহাস
১৫০০ থেকে ১৮২২ সাল পর্যন্ত ব্রাজিল একটি পর্তুগিজ উপনিবেশ ছিল। ১৮২২ সালে এটি স্বাধীনতা অর্জন করে। দক্ষিণ আমেরিকার অন্যান্য দেশগুলির তুলনায় অনেক শান্তিপূর্ণভাবে উপনিবেশ থেকে স্বাধীন রাষ্ট্র হিসেবে ব্রাজিলের উত্তরণ ঘটে। এসময় দেশে কোন রক্তপাত বা অর্থনৈতিক বিপর্যয় ঘটেনি। স্বাধীন হবার পর একজন সম্রাট ব্রাজিল শাসন করতেন। ১৮৮৮ সালে দাসপ্রথা নিষিদ্ধ করা হয়। ১৮৮৯ সালে সামরিক অফিসারেরা রক্তপাতহীন কু-এর মাধ্যমে সম্রাটকে ক্ষমতা থেকে অপসারিত করে ব্রাজিলে একটি যুক্তরাষ্ট্রীয় প্রজাতন্ত্র স্থাপন করেন।
প্রাগৈতিহাসিক ইতিহাস
যখন ব্রাজিলে পর্তুগিজ অভিযাত্রী আসেন, তখন এই এলাকাটি শত বিভিন্ন ধরনের জাকুবু উপজাতিরা বসবাস করত। পর্তুগিজরা মিনাস গেরিসের উচ্চভূমিতে কমপক্ষে ১০,০০০ বছর আগের "ইন্ডিয়ানস" (یndios) নামে পরিচিত প্রথম বাসিন্দাদের বসতি খুজে পেয়েছিলেন, যা এখনও প্রত্নতাত্ত্বিকদের মধ্যে বিরোধের বিষয়। পশ্চিমাঞ্চলীয় গোলার্ধে পাওয়া প্রাচীন দ্রব্যগুলি রেডিও কার্বন পরিক্ষায় প্রমাণ হয়েছে সেগুলি প্রায় ৮,০০০ বছর বয়সী । ব্রাজিলের আমাজন উপত্যকায় সান্তেরার নিকটবর্তী অঞ্চলে খনন করা হয়েছে এবং "উষ্ণ অঞ্চলটি সম্পদের সমৃদ্ধ ছিল না" এই ধারণাটি পাল্টে ফেলার প্রমাণ পাওয়া যায় সেখান। নৃতাত্ত্বিক, ভাষাবিদ ও জেনেটিক্সবাদীদের বর্তমান সর্বাধিক গ্রহণযোগ্য দৃষ্টিকোণ হল যে প্রারম্ভিক গোষ্ঠী অভিবাসী শিকারীদের প্রথম অংশ ছিল যারা এশিয়া থেকে আমেরিকায় এসেছিলেন, বেরিং প্রণালি অতিক্রম করে বা প্রশান্ত মহাসাগর বরাবর উপকূলবর্তী সমুদ্র পথ দ্বারা অথবা উভয় পথ ধরে।
আন্দিজ পর্বতমালা এবং দক্ষিণ আমেরিকার উত্তর অঞ্চলের পর্বতশ্রেণীগুলি মহাদেশঝির পশ্চিম উপকূলে স্থায়ী কৃষি সভ্যতা এবং পূর্বের আধা-ভ্রাম্যমাণ উপজাতির মানুষের মধ্যে একটি তাতক্ষণিক ধারালো সাংস্কৃতিক সীমা তৈরি করেছিল, যারা কখনো লিখিত তথ্য বা স্থায়ী স্মৃতিস্তম্ভের স্থাপনা তৈরী করেনি। এই কারণে, ১৫০০ খ্রিষ্টাব্দের আগে ব্রাজিলের ইতিহাস সম্পর্কে খুব সামান্যই জানা যায়। প্রত্নতাত্ত্বিক অবশেষ (প্রধানত মৃৎপাত্র), অভ্যন্তরীণ অভিবাসনের একটি জটিল নমুনা আঞ্চলিক সাংস্কৃতিক উন্নয়ন এবং মাঝে মাঝে বড় রাষ্ট্রের মত ফেডারেশনগুলির নির্দেশ করে।
পুনঃরায়গণতন্ত্র থেকে বর্তমান সময় (১৯৮৫ থেকে বর্তমান)
জাতিসংঘের দ্বারা শরণার্থীদের ফিরে আসার পর ১৯৮৫ সালে তান্দ্রো নেভস একটি পরোক্ষ নির্বাচনে রাষ্ট্রপতি নির্বাচিত হন। শপথ গ্রহণের আগেই তিনি মারা যান এবং নির্বাচিত রাষ্ট্রপতি জোসে সার্নি তার জায়গায় রাষ্ট্রপতির শপথ গ্রহণ করেন।
১৯৮৯ সালের সামরিক শাসনের পর জনপ্রিয় ফার্নান্ডো কোলার ডি মেলো নির্বাচনের দ্বারা প্রথম নির্বাচিত রাষ্ট্রপতি ছিলেন। তিনি লুইজ ইনাসিও লুলা দা সিলভাকে দুই-দফা চূড়ান্ত রাষ্ট্রপতি পদের নির্বাচনে ৩৫ মিলিয়ন ভোটে পরাজিত করেন। কোলার সাও পাওলো রাজ্যে অনেক বিশিষ্ট রাজনৈতিক ব্যক্তিত্বের বিরুদ্ধে জিতেছে। ২৯ বছর বয়সে ব্রাজিলের প্রথম গণতান্ত্রিকভাবে নির্বাচিত রাষ্ট্রপতি "কোলার" ও তার সরকারের প্রাথমিক যুগের বেশিরভাগ সময় উচ্চ-মুদ্রাস্ফীতির বিরুদ্ধে লড়াই করতে হয়েছিল, এই  মুদ্রাস্ফীতির কখনো কখনো প্রতি মাসে ২৫% হারে পৌঁছেছিল। [45]
প্রেস্টন বাই-পাস
প্রেস্টন বাইপাস যুক্তরাজ্যের প্রথম মোটরওয়ে ছিল। এটি একটি উত্তর-দক্ষিণ মোটরওয়ে নেটওয়ার্ক তৈরির একটি বৃহত্তর উদ্যোগের অংশ হিসাবে ল্যাঙ্কাশায়ার কাউন্টি কাউন্সিলের জরিপকার জেমস ড্রেক নকশা ও প্রকৌশলী করেছিলেন, যা পরে এম৬ মোটরওয়ের অংশ হয়েছিল। বাইপাসটি ১৮৫৮ সালের ৫ই ডিসেম্বর তৎকালীন প্রধানমন্ত্রী হ্যারল্ড ম্যাকমিলান খুলে দিয়েছিলেন। মহাসড়কটির নির্মাণে প্রায় ৩ মিলিয়ন পাউন্ড খরচ হয়েছিল। মূল ৮+১⁄৪-মাইল মোটরওয়েটি প্রেস্টনের পূর্ব দিকে বাম্বার সেতু ও ব্রোটনের মাঝখানে অগ্রসর হয়েছে এবং এম৬ জংশন ৩১-এ স্যামলেসবারি-এ রিবল নদীর অতিক্রম করেছে।
‘স্পেশাল রোডস অ্যাক্ট ১৯৪৯’ প্রবর্তনের আগ পর্যন্ত মোটরওয়ে নির্মাণের অনুমতি প্রদানকারী কোনো আইনি ক্ষমতা না থাকা সত্ত্বেও ১৯৩৭ সালে পরিকল্পনা শুরু হয়েছিল। প্রারম্ভিক কাজগুলি ভারী বৃষ্টিপাতের কারণে ব্যাহত হয়েছিল, যার ফলে ভিত স্থাপনার মতো বিভিন্ন ভারী ইঞ্জিনিয়ারিং কাজগুলি স্থগিত করা হয়েছিল; আবহাওয়ার ফলে মূল দুই বছরের পরিকল্পনা আরও পাঁচ মাস বিলম্বিত হয়েছিল। খোলার কয়েক সপ্তাহ পরে, সড়কটি জলের কারণে অস্থায়ীভাবে বন্ধ করতে হয়েছিল, আরও সমস্যা সৃষ্টি করেছিল, যখন ভিতের স্তরটি দ্রুত জমাট বাঁধা ও গলে যাওয়ার চক্রের (হিমাপক্ষয়) ফলে ক্ষতিগ্রস্ত হয়েছিল।
বাইপাসটি তার অস্তিত্বের সময় দুটি পৃথক লেন-প্রশস্তকরণ প্রকল্পের দেখেছে, প্রথম ১৯৬৬ সালে যখন এটি তিনটি লেনে প্রশস্ত করা হয়েছিল, তারপর প্রতিটি অভিমুখ ১৯৯০-এর দশকে চারটি লেনে প্রসারিত করা হয়েছিল। পরবর্তী সংস্কারটি যথেষ্ট তাৎপর্যপূর্ণ ছিল, যার জন্য সমস্ত সেতু সহ সমগ্র পথ পুনর্গঠনের প্রয়োজন ছিল এবং এটি এখন কার্যকরভাবে ১৯৫৮ সালে খোলা একটি সড়ক থেকে একটি ভিন্ন মোটরওয়েতে পরিণত হয়েছে।
আফগানিস্তানে নারী
আফগানিস্তানে নারীদের অধিকার ইতিহাস জুড়ে বৈচিত্র্যময় হয়েছে। ১৯৬৪ সালে নারীরা আনুষ্ঠানিকভাবে সাংবিধানিক সমতা লাভ করে। যাইহোক, এই অধিকারগুলি ১৯৯০ এর দশকে গৃহযুদ্ধের সময় বিভিন্ন অস্থায়ী শাসকদের যেমন তালেবানদের মাধ্যমে কেড়ে নেওয়া হয়েছিল। বিশেষ করে পরবর্তী শাসনের সময়, নারীদের খুব কম স্বাধীনতা ছিল, বিশেষ করে নাগরিক স্বাধীনতার ক্ষেত্রে।২০০১ সালের শেষের দিকে তালেবান শাসন অপসারণের পর থেকে ইসলামী প্রজাতন্ত্র আফগানিস্তানের    অধীনে নারীর অধিকার ধীরে ধীরে উন্নত হয়েছে।এবং  ২০০৪ সালের সংবিধানের অধীনে নারীরা আবারও পুরুষদের সমতুল্য মর্যাদা পায়, যা মূলত ১৯৬৪ এর উপর ভিত্তি করে ছিল। যাইহোক, তাদের অধিকার এখনও নির্দিষ্ট শ্রেণীর, বিশেষ করে গ্রামীণ জনগোষ্ঠীর মহিলাদের প্রতি জটিল দৃষ্টিভঙ্গিতে রয়েছে, যা আন্তর্জাতিক উদ্বেগের কারণ হয়ে দাঁড়িয়েছে।  ২০২১ সালে যখন তালিবানরা আফগানিস্তানের বেশিরভাগ অংশের নিয়ন্ত্রণ নেয়, তখন দেশের মহিলাদের ভবিষ্যৎ নিয়ে উদ্বেগ বেড়ে যায়।
আমানুল্লাহ খানের আগে
দুররানি সাম্রাজ্যের সময় (১৭৪৭-১৮২৩)) এবং বারাকজাই রাজবংশের প্রথম দিকে আফগান মহিলারা প্রথাগতভাবে পুরুষতান্ত্রিক রীতিনীতি দ্বারা আরোপিত লিঙ্গ-বৈষ্যমের মধ্যে থাকতেন। যদিও সমস্ত আফগানিস্তানে এই অবস্থা ছিল, বিভিন্ন অঞ্চল এবং জাতিগত গোষ্ঠীর মধ্যে প্রথা কিছুটা ভিন্ন ছিল। উদাহরণস্বরূপ যাযাবর মহিলাদের, তাদের মুখ আড়াল করতে হয়নি এমনকি তাদের কিছু চুলও দেখাতে হয়েছিল।আফগানিস্তানের শাসকদের প্রথাগতভাবে চারটি সরকারী স্ত্রী ছিল, পাশাপাশি গোত্রীয় বিবাহ কূটনীতির স্বার্থে বিপুল সংখ্যক অনানুষ্ঠানিক স্ত্রী এবং উপপত্নী ছিল, সেইসাথে রাজকীয় হেরেমে রাখা দাস নারীও ছিল। নারীরা সমাজে কোন প্রকাশ্য ভূমিকা পালন করেনি, তবে তাদের এমন কিছু মহিলা ছিলেন যারা কবি এবং লেখক হিসাবে খ্যাতি অর্জন করেছিলেন, যা ছিল একজন নারীর পক্ষে হেরেমের নির্জনে বসবাসের সময় একটি শিল্পকর্ম। রাজকীয় হেরেমের ভিতর থেকে রাষ্ট্রীয় বিষয়গুলির উপর প্রভাব বিস্তারকারী মহিলারাও ছিলেন, বিশেষ করে জারঘোনা আনা, মিরমন আয়েশা এবং বাবো জান।
আমানুল্লাহ খান
আফগানিস্তানের কিছু শাসক নারীর স্বাধীনতা বাড়ানোর চেষ্টা করেছে। বেশিরভাগ ক্ষেত্রে, এই প্রচেষ্টাগুলি ব্যর্থ হয়েছিল। যাইহোক, কয়েকজন নেতা ছিলেন যারা সাময়িকভাবে কিছু পরিবর্তন করতে সক্ষম হন। তাদের মধ্যে প্রথম ছিলেন রাজা আমানউল্লাহ, যিনি ১৯১৯ থেকে ১৯২৯ পর্যন্ত শাসন করেছিলেন এবং দেশকে আধুনিকীকরণের পাশাপাশি আধুনিকীকরণের প্রচেষ্টায় আরও কিছু উল্লেখযোগ্য পরিবর্তন এনেছিলেন। পিতৃতান্ত্রিক পরিবারগুলি নারীদের উপর যে নিয়ন্ত্রণ আরোপ করেছিল তা হ্রাস করার জন্য তিনি জনসাধারণের মধ্যে মহিলাদের স্বাধীনতার প্রচার করেছিলেন। রাজা আমানউল্লাহ নারী শিক্ষার গুরুত্বের ওপর জোর দেন।পরিবারকে তাদের মেয়েদের স্কুলে পাঠাতে উৎসাহিত করার পাশাপাশি, তিনি নারীদের উন্মোচনকে উৎসাহিত করেছিলেন এবং তাদেরকে আরো পশ্চিমা স্টাইলের পোশাক গ্রহণে উদ্বুদ্ধ করেছিলেন। ১৯২১ সালে, তিনি একটি আইন তৈরি করেছিলেন যা জোরপূর্বক বিয়ে, বাল্যবিবাহ এবং কনের দাম বাতিল করে এবং আফগানিস্তান অঞ্চলের পরিবারের মধ্যে প্রচলিত বহুবিবাহের উপর বিধিনিষেধ আরোপ করে।
আফগান মহিলাদের জন্য আধুনিক সামাজিক সংস্কার শুরু হয় যখন বাদশাহ আমানউল্লাহর স্ত্রী রানী সোরায়া নারীদের জীবন এবং পরিবারে তাদের অবস্থান, বিবাহ, শিক্ষা এবং পেশাগত জীবনে উন্নতির জন্য দ্রুত সংস্কার করেন। তিনি প্রথম মহিলা পত্রিকা (ইরশাদ-ই নাসওয়ান, ১৯২২) এবং প্রথম মহিলা সংগঠন (আঞ্জুমান-ই হিমায়াত-ই-নিসওয়ান), মেয়েদের স্কুল মাস্তুরাত স্কুল (১৯২০) এবং ইসমত (মালালাই) স্কুল (১৯২১) প্রতিষ্ঠা করেন, মহিলাদের জন্য মাস্তুরাত হাসপাতাল (১৯২৪) ; এবং ১৯২৮ সালে আফগান বিদেশী শিক্ষার্থীদের বিদেশে পড়াশোনা করার অনুমতি দিয়ে নতুন গার্লস স্কুল থেকে একদল মহিলা ছাত্রী অন্তর্ভুক্ত করেছিলেন। রাণী সোরায়া স্বামীর সাথে উপস্থিত হয়ে লিঙ্গ -বৈষ্যম বিলোপের জন্য একটি উদাহরণ স্থাপন করেছেন, বিখ্যাতভাবে জনসাধারণের মধ্যে তার পর্দা সরিয়েছেন, এবং তার উদাহরণ অন্যরা অনুসরণ করেছে। রাজা ঘোষণা করলেন যে পর্দা ঐচ্ছিক, কাবুলে পশ্চিমা পোশাক অনুমোদিত এবং আধুনিক পোশাক পরা পুরুষ ও মহিলাদের জন্য নির্দিষ্ট রাস্তা সংরক্ষিত। আফগানিস্তানের শাসকদের তালিকায় সোরায়া টার্জি একমাত্র মহিলা ছিলেন, এবং প্রথম ও সবচেয়ে শক্তিশালী আফগান ও মুসলিম মহিলা কর্মী হওয়ার কৃতিত্ব পেয়েছিলেন।
রাণী সোরায়া তার স্বামীর সাথে, মহিলাদের জন্য সামাজিক সংস্কারের একটি প্রতিবাদে নেতৃত্ব দেয় এবং ১৯২৯ সালে তার এবং তার স্বামীর রাজত্বের চূড়ান্ত পতনে অবদান রাখে । বাদশাহ আমানউল্লাহ খানের জবানবন্দি একটি তীব্র প্রতিক্রিয়া সৃষ্টি করেছিল এবং তার উত্তরসূরি পুনরায় পর্দা চালু করেছিলেন, এবং নারীদের অধিকারের সংস্কারকে প্রত্যাহার করে, পর্দাকে শক্তিশালী করে। মহিলা সমিতির পাশাপাশি সোরায়া কর্তৃক প্রতিষ্ঠিত মহিলা পত্রিকা নিষিদ্ধ করা হয়, মেয়েদের স্কুল বন্ধ করে দেওয়া হয় এবং তুরস্কে পড়াশোনা করার অনুমতি পাওয়া মহিলা ছাত্রীদের আফগানিস্তানে ফেরত পাঠানো হয় এবং বোরখা পড়িয়ে আবার পর্দায় প্রবেশ করতে বাধ্য করা হয়।
জি আর মানে
জি আর মানে ১৮৯২ সালে ব্রিটিশ ভারতের মহারাষ্ট্রের কোলাহাপুরে জন্মগ্রহণ করেছিলেন। তিনি একজন অভিনেতা ছিলেন, গোপাল কৃষ্ণে তাঁর ভূমিকার জন্য সবচেয়ে বেশি পরিচিত।
তিনি ১৯৫৪ সালে ভারতে মারা যান।
মুল্খ রাজ
মুল্খ রাজ একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি হিমাচল প্রদেশ বিধানসভার সদস্য হিসাবে বৈজনাথ আসনের প্রতিনিধিত্ব করেন।
কান্তি
কান্তি (Kanti), ভারতের বিহার রাজ্যের মুজফফরপুর জেলার একটি শহর এবং তালিকাভুক্ত এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে কান্তি শহরের জনসংখ্যা হল ২০,৮৭৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৪৮%। পুরুষদের মধ্যে সাক্ষরতার হার ৫৭% এবং নারীদের মধ্যে এই হার ৩৮%। সারা ভারতের সাক্ষরতার হার ৫৯.৫%, তার চাইতে কান্তি এর সাক্ষরতার হার বেশি।
খরিয়ান
খরিয়ান, পাকিস্তানের পাঞ্জাব প্রদেশের গুজরাত জেলায় অবস্থিত একটি শহর। খরিয়ান হচ্ছে খরিয়ান তহসিল এর সদর দপ্তর। ২০০৫ সালের আদমশুমারীর আনুমানিক হিসাব অনুযায়ী শহরটির জনসংখ্যা ছিল প্রায় ২৮,৫০০ জন এর মত।.
এনজিসি ৭
এনজিসি ৭ হল ভাস্কর নক্ষত্রমণ্ডলে অবস্থিত একটি বার আকৃতির সর্পিল ছায়াপথ। এটি ইংরেজ জ্যোতির্বিদ জন হার্শেল ১৮৩৪ সালে আবিষ্কার করেছিলেন, যিনি তাঁর সময়ে ১৮.৭ ইঞ্চির প্রতিফলক দূরবীক্ষণ যন্ত্র ব্যবহার করেছিলেন। জ্যোতির্বিজ্ঞানী স্টিভ গটলিব এই ছায়াপথকে দুর্বল, তথাপি বৃহৎ এবং আকাশ গঙ্গার প্রেক্ষিতে প্রান্তিক হিসেবে বর্ণনা করেছেন; এবং সরাসরি এটি না দেখেও শুধু সীমান্তিক (পেরিফেরিয়াল) দৃষ্টির মাধ্যমে কীভাবে সুস্পষ্টভাবে একে পর্যবেক্ষণ করা যেতে পারে তিনি সেটাও উল্লেখ করেছেন।
১৪০ নং ওয়ার্ড, কলকাতা পৌরসংস্থা
ভূগোল
ওয়ার্ড নং ১৪০ উত্তরে জিলিয়াপাড়া রোড, ডাঃ আবদুল কবির রোড, আক্রা মাউজার দক্ষিণ সীমানা এবং কৈলাশ মিস্ত্রি লেন দিয়ে সীমাবদ্ধ; পূর্বদিকে রেলপথ, পাঁচপাড়া রোড এবং আকরা মাউজার পশ্চিম সীমানা দিয়ে; দক্ষিণে এস এ, ফারুকি রোড (আকড়া রোড) দ্বারা; এবং পশ্চিমে জেলিয়াপাড়া রোড, বাগদিপাড়া রোড, আকরা মাউজা এবং ভাঙ্গা খাল রোডের পূর্ব সীমানা।
ওয়াটগঞ্জ মহিলা থানায়, 16 এ অবস্থিত, ওয়াটগঞ্জ স্ট্রিট, কলকাতা-700023, এর অধিক্ষেত্রে অধীনে সমস্ত পুলিশ জেলার জুড়ে পোর্ট বিভাগ অর্থাত উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।
ডেমোগ্রাফিক্স
ভারতের ২০১১ সালের আদম শুমারি অনুসারে, কলকাতা পৌর কর্পোরেশনের ১৪ নং ওয়ার্ডের মোট জনসংখ্যা ছিল ৩০,৫০৪ জন, যার মধ্যে ১,,০74৪ (৫৩%) পুরুষ এবং ১৪,৪৩০ (৪%%) মহিলা ছিলেন। জনসংখ্যার 6 বছরের নীচে ছিল 3,889। 140 নং ওয়ার্ডে সাক্ষরতার সংখ্যা ছিল 21,273 (6 বছরের বেশি জনসংখ্যার 79.93%)।
কলকাতা পশ্চিমবঙ্গের দ্বিতীয় সর্বাধিক শিক্ষিত জেলা is কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে 86 86.৩% হয়েছে।
নির্বাচনের হাইলাইটস
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং মতিয়াবুরুজের (বিধানসভা কেন্দ্র)
অর্থসংস্থান
অর্থসংস্থান হচ্ছে অর্থ ব্যবস্থাপনার বিজ্ঞান। একে অর্থায়নও বলা হয়ে থাকে। অর্থসংস্থানের সাধারণ শাখাগুলো হচ্ছে: ব্যবসায়ীক অর্থসংস্থান, ব্যক্তিগত অর্থসংস্থান এবং পাবলিক অর্থসংস্থান।
সন্ধ্যা মজুমদার
পশ্চিমবঙ্গের কলকাতায় জন্মগ্রহণকারী সন্ধ্যা মাজুমদার হলেন প্রাক্তন টেস্ট ও ওয়ানডে আন্তর্জাতিক ক্রিকেটার, যিনি ভারতের প্রতিনিধিত্ব করেছিলেন। তিনি ছয়টি টেস্ট ম্যাচ এবং একটি ওয়ানডে আন্তর্জাতিক খেলেছিলেন।
লজ্জা রাম
চৌধুরী লজ্জা রাম ছিলেন হিমাচল প্রদেশে একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। লজ্জা রাম সোলান জেলার দুন আসন থেকে হিমাচল প্রদেশ বিধানসভার সদস্য ছিলেন।
মুরগেট স্টেশন
মুরগেট হল কেন্দ্রীয় লন্ডনের একটি রেল টার্মিনাস, এবং লন্ডন শহরের মুরগেটে লন্ডন আন্ডারগ্রাউন্ড স্টেশনের সঙ্গে সংযুক্ত। হার্টফোর্ড, ওয়েলভিন গার্ডেন সিটি, স্টিভেনেজ ও লেচওয়ার্থের জন্য প্রধান লাইন রেল পরিষেবাগুলি গ্রেট নর্দার্ন দ্বারা পরিচালিত হয়, যখন আন্ডারগ্রাউন্ড স্টেশনটি সার্কেল, হ্যামারস্মিথ অ্যান্ড সিটি, মেট্রোপলিটন ও উত্তর লাইন দ্বারা পরিবেশিত হয়।
অবস্থান ও স্টেশন বিন্যাস
থাম্ব|বাম|ভূপৃষ্ঠের স্বল্প গভীর স্তরে পূর্বমুখী/ঘড়ির কাঁটার দিকে, ক্রসরেইলের কাজ করার আগে মুরগেট স্টেশনের ১ নং প্ল্যাটফর্ম স্টেশনটির মুরগেট ও মুরফিল্ডস উভয় দিকেই প্রবেশপথ রয়েছে, যা সমান্তরালভাবে চলে। রাস্তা থেকে সর্বজনীন প্রবেশদ্বারগুলি স্টেশনে সমস্ত ট্রেন পরিষেবাগুলিতে প্রবেশাধিকার প্রদান করে, সেখানে তিনটি স্বতন্ত্র স্তর রয়েছে।
ভূগর্ভস্থ সার্কেল, হ্যামারস্মিথ অ্যান্ড সিটি ও মেট্রোপলিটান লাইন ১ নং ও ২ নং প্ল্যাটফর্ম ব্যবহার করে। ব্যস্ত সময়ে ট্রেনযাত্রা সমাপ্ত করার জন্য ৩ নং ও ৪ নং প্ল্যাটফর্ম রয়েছে, যেগুলি পশ্চিমমুখী উপসাগর প্ল্যাটফর্ম। এর পাশেই বেডফোর্ড থেকে সেন্ট প্যানক্রাস হয়ে সাবেক টেমসলিংক ট্রেন পরিষেবার ৫ নং ও ৬ নং প্ল্যাটফর্ম রয়েছে। টেমসলিংক কার্যক্রমের অংশ হিসাবে ফ্যারিংডন জংশন থেকে মুরগেট শাখা বন্ধ হওয়ার পরে এগুলি অব্যবহৃত অবস্থায় রয়েছে, এবং এখন গুদাম হিসাবে ব্যবহৃত হয়।